open-index/open-wikipedia-markdown huggingface dataset:
25 de outubro

O **25 de outubro** é o 298º día do ano do calendario gregoriano (299º nos anos bisestos). Quedan 67 días para finalizar o ano.

## Acontecementos
miniatura|200px|Lorca
*-39: Asinio Polión obtén o triunfo pola súa vitoria sobre os partinos, na campaña de Dalmacia.
*1415: Batalla de Agincourt na Guerra dos Cen Anos entre Francia e Inglaterra.
*1916: Federico García Lorca chega a Santiago de Compostela na súa primeira visita a Galiza.
*1917: Comeza a Revolución Rusa, o chamado "outubro vermello".
*1936: Hitler asina unha alianza co ditador italiano fascista Benito Mussolini.
*1971: O escano da China nacionalista nas Nacións Unidas pasa a ser ocupado pola República Popular da China.
*1977: Asínase en Madrid o Pacto da Moncloa, un acordo entre o Goberno de España (representado por Adolfo Suárez), os principais partidos políticos con representación parlamentaria, as asociacións empresariais e o sindicato *Comisións Obreiras*, co obxectivo de estabilizar o proceso de transición ó sistema democrático.
*2018: en Etiopía Sahle-Work Zewde asume o cargo de presidente, sendo a primeira muller na historia deste país en ocupar o devandito cargo.

## Nacementos
miniatura|100px|Leiras Pulpeiro
*1770 - Xosé Rodríguez González, científico e político galego (m. 1824).
*1806 - Max Stirner, filósofo alemán.
*1811 - Évariste Galois, matemático francés.
*1825 - Johann Strauss II, compositor austríaco.
*1838 - Georges Bizet, compositor francés.
*1839 - Alfred Sisley, pintor francés.
*1854 - Manuel Leiras Pulpeiro, médico e poeta galego (m. 1912).
*1865 - Manuel Lago González, eclesiástico e escritor galego m. 1925).
miniatura|100px|Pablo Picasso
*1881 - Pablo Picasso, pintor español (m. 1973).
*1908 - Manuel Mur Oti, director de cine, guionista e escritor galego (m. 2003).
*1909 - José Cao Cortiñas, político galego.
*1918 - David Ausubel, psicólogo e pedagogo estadounidense (m. 2008).
*1931 - Annie Girardot, actriz francesa.
*1942 - Xosé Henrique Rodríguez Peña, arquitecto e político galego (m. 2006).
*1951 - Manuel González González, filólogo galego.
*1976 - Rosa Cedrón, cantante galega.

## Mortes
miniatura|100px|John Peel
*1400 - Geoffrey Chaucer, escritor, poeta e filósofo inglés (n. 1343).
*1495 - Xoán II, rei de Portugal (n. 1455).
*1647 - Evangelista Torricelli, matemático e físico italiano (n. 1608).
*1918 - Amadeo de Souza-Cardoso, pintor portugués (n. 1887)
*1920 - Terence MacSwiney, patriota irlandés, despois de 73 días de folga de fame como protesta contra o seu encarceramento polos ingleses.
*1976 - Raymond Queneau, poeta e novelista francés (n. 1903).
*1998 - Susan Strange, economista británica (n. 1923).
*2001 - Marvin Harris, antropólogo estadounidense (n. 1927).
*2004 - John Peel, *disc jockey* e locutor de radio da BBC (n. 1939).
*2015 - José María Pardo Montero, avogado e político galego (n. 1930).

## Festas e celebracións
* Día Mundial da Ópera 
* Día Mundial da Pasta 

## Outros
* Santoral: San Crisanto, San Crispín, Santa Daría.

## Notas 
Os 366 días do ano
29 de outubro

O **29 de outubro** é o 302º día do ano do calendario gregoriano (303º nos anos bisestos). Quedan 63 días para finalizar o ano.

## Acontecementos
miniatura|200px|Cruz Vermella
*-539: Ciro II de Persia entra en Babilonia.
*1507: O almirante Diego Colón é nomeado gobernador das Indias por Fernando o Católico.
*1675: Leibniz utiliza por vez primeira o s longo, ∫, para simbolizar a integral matemática.
*1787: no Teatro Estatal de Praga, Mozart estrea a ópera *Don Giovanni*.
*1863: Fundación da Cruz Vermella.
*1876: Fúndase en Madrid a Institución Libre de Enseñanza.
*1876: Publícase en O Tio Marcos d'a Portela o primeiro anuncio en galego, foi das máquinas de coser Singer.
*1929: Martes negro da Bolsa dos Estados Unidos, que dá lugar á Gran Depresión
*1933: Fundación da Falange Española por parte de José Antonio Primo de Rivera.
*1937: Son asasinadas en Mosteiro de Ribeira (Xinzo de Limia) María del Valle Lozano e Salud Torres Díaz.
*1977: Abre as súas portas por primeira vez o Museo do Pobo Galego.
*2004: Os xefes de Estado da Unión Europea asinan un tratado que estabelece unha Constitución para Europa que deberá ser ratificada por cada estado membro antes de entrar a ser aplicada.

## Nacementos
miniatura|100px|Richard Dreyfuss
miniatura|100px|Winona Ryder
miniatura|100px|Amarna Miller
*1507 - Fernando Álvarez de Toledo, duque de Alba, militar e político español.
*1897 - Joseph Goebbels, político, xornalista e escritor alemán (m. 1945).
*1906 - Fredric Brown, escritor norteamericano (m. 1972).
*1932 - Xesús Mato, crego e musicólogo galego (m. 2024).
*1935 - Isao Takahata, director de cine xaponés.
*1938 - Ralph Bakshi, cineasta e animador estadounidense.
*1945 - Carlos Varela Veiga, cineasta galego (m. 1980).
*1947 - Richard Dreyfuss, actor estadounidense.
*1958 - Stefan Dennis, actor australiano.
*1971 - Winona Ryder, actriz estadounidense.
*1990 - Amarna Miller, actriz española.

## Mortes
miniatura|100px|Joseph Pulitzer
* 1911 - Joseph Pulitzer, editor estadounidense (n. 1847).
* 1932 - Reveriano Soutullo, compositor musical galego.
* 1936 - Ramiro de Maeztu, escritor español asasinado polo bando republicano na guerra civil.
* 1945 - Xosé Arcos Moldes, perito mercantil e xornalista galego (n. 1863).
* 1957 - Louis B. Mayer, produtor cinematográfico estadounidense.
* 1981 - Georges Brassens, cantautor francés (n. 1921).
* 1996 - Maximino Romero de Lema, bispo galego (n. 1911).
* 2010 - Marcelino Camacho, sindicalista e político español (n. 1918).
* 2016 - Fermín Bouza Álvarez, sociólogo e escritor galego (n. 1946).
* 2018 - Gustavo Pernas, dramaturgo, actor e director teatral galego (n. 1959).
* 2020 - Xosé Manuel Millán Otero, escritor e político galego (n. 1964).

## Festas e celebracións
* Día Mundial do Ictus
* Día Mundial da Psoríase e da Artrite Psoriásica

## Outros
*Santoral: Santa Ermelinda, virxe; San Fidel, mártir; San Feliciano, mártir; San Maximiliano, bispo; San Narciso de Xerusalén, bispo.

## Notas 
Os 366 días do ano
KDevelop

Ambiente integrado de desenvolvemento (IDE en inglés) para sistemas UNIX publicado baixo os termos da GPL. O proxecto KDevelop foi iniciado en 1998 co obxectivo de crear un IDE fácil de empregar para KDE. É capaz de traballar con diversas linguaxes de programación como C, C++, Java, Pascal, Perl, Python...

## Véxase tamén
*KDE

## Ligazóns externas
*KDevelop - an Integrated Development Environment - Homepage- Páxina oficial (en castelán, inglés e outros).
Konqueror

**Konqueror** é un navegador web de software libre e de código aberto e é un xestor de ficheiros do KDE. Licenciado baixo os termos da GPL, emprega o motor de renderizado web KHTML (que desenvolven os programadores de Konqueror conxuntamente cos de Safari). Soporta HTML 4.01, aplicacións Java applets, JavaScript, CSS 1, CSS 2.1 e as extensións (*plugins*) creadas para o Netscape Navigator.

## Véxase tamén
### Outros artigos
*KMail

### Ligazóns externas
*Páxina oficial de Konqueror .
Martes

O **martes**, **terza feira**, ou **terceira feira** é o segundo día da semana. O termo "martes" vén do latín *Martis (dies)* ou día de Marte, deus romano da guerra, e os termos "terza feira" e "terceira feira" proceden do latín *tertia feria* (ou *feria tertia*).

## Nomes noutras linguas 
miniatura|300px|dereita|Martes nas distintas linguas de Europa.

## Notas 
## Véxase tamén 
### Outros artigos 
* Martes Santo
* Nomes dos días
* A semana na cultura popular galega
Mércores

O **mércores**, **corta feira**, ou **cuarta feira** é o terceiro día da semana. O termo "mércores" vén do latín *Mercurii (dies)* ou día de Mercurio, deus romano do comercio e mensaxeiro dos deuses, e os termos "corta feira" e "cuarta feira" proceden do latín *quarta feria* (ou *feria quarta*).

## Nomes noutras linguas 
miniatura|300px|dereita|Mércores nas distintas linguas de Europa.

## Notas 
## Véxase tamén 
### Outros artigos 
* Mércores Santo
* Mércores de Cinsa
* A semana na cultura popular galega
* Nomes dos días
Xoves

O **xoves** ou **quinta feira** é o cuarto día da semana. O termo "xoves" vén do latín *Iovis (dies)* ou día de Xúpiter, deus supremo romano, e o termo "quinta feira" procede do latín *quinta feria* (ou *feria quinta*).

## Nomes noutras linguas 
miniatura|300px|dereita|Xoves nas distintas linguas de Europa.

## Notas 
## Véxase tamén 
### Outros artigos 
* Xoves Santo
* Xoves de Prata
* A semana na cultura popular galega
* Nomes dos días
Venres

O **venres** ou **sexta feira** é o quinto día da semana. O termo "venres" vén do latín *Veneris (dies)* ou día de Venus, deusa romana do amor, e o termo "sexta feira" procede do latín eclesiástico *sexta feria* (ou *feria sexta*).

## Nomes noutras linguas 
miniatura|300px|dereita|Venres nas distintas linguas de Europa.

## Notas
## Véxase tamén 
### Outros artigos 
* Venres Santo
* Venres de Dores
* Venres negro
* A semana na cultura popular galega
* Nomes dos días
Sábado

O **sábado** é o sexto día da semana. O nome "sábado" vén do hebreo a través do latín *sabbătum (dies)* ou día do sabat, día de descanso para os xudeus. O nome latino era *Saturni (dies)*, ou día de Saturno. Coa cristianización deuse unha substitución do nome, pero outras linguas mantiveron a raigaña latina, como no caso do inglés *Saturday*.

## Nomes noutras linguas 
miniatura|300px|dereita|Sábado nas distintas linguas de Europa.

## Notas 
## Véxase tamén 
### Outros artigos 
* Sábado Santo
* Sábado de Paixón
* A semana na cultura popular galega
* Nomes dos días
KOffice

**KOffice** é un paquete ofimático libre propio do contorno de escritorio KDE. Tódolos seus compoñentes son liberados baixo unha licenza libre. A versión KOffice 1.6.3 é a última versión estable dispoñible.

KOffice conta cos seguintes compoñentes:

* **KWord**. Un procesador de texto con follas de estilo e soporte de *frames* para a edición estilo DTP de composicións complexas.
* **KSpread**. Unha folla de cálculo con soporte de múltiples follas, patróns e máis de 100 fórmulas matemáticas.
* **KPresenter**. Un programa de presentacións con posibilidades de empregar imaxes e efectos.
* **Kivio**. Un programa para a creación de diagramas de fluxo con patróns cargables dinamicamente. Desenvolvido por theKompany, que vende patróns adicionais (non licenciados en GPL).
* **Karbon14**. Unha aplicación para debuxo vectorial con múltiples ferramentas de debuxo e edición. 
* **Krita** (formalmente coñecida coma Krayon e KImageshop). É un programa para a edición de gráficos bitmap, orixinalmente deseñado como un programa de debuxo con algunhas funcións de proceso de imaxes.
* **Kugar** e **KChart**. Xeradores integrados de informes e diagramas.
* **KFormula**. Un editor de fórmulas matemáticas integrado.
* **Kexi**. Un ambiente integrado para xestionar información. Axuda a crear esquemas de bases de datos, inserindo, consultando e procesando información.

**KOffice** inclúe un filtro de importacións para algúns formatos de ficheiro doutros programas e é publicada de forma independente a KDE. Este conxunto de aplicacións ofimáticas pode ser descargado na páxina oficial de KOffice.

## KOffice 2.0 
A serie actual de KOffice 1.6.x está deseñada para sistemas similares a UNIX pero a seguinte versión (2.0), liberada en maio de 2009 para desenvolvedores, testeadores e usuarios avanzados, engade compatibilidade para as plataformas Mac OS X e Windows. Esta nova versión de KOffice supón unha actualización maior que engade onde é posible compatibilidade con Flake e Pigment, e ademais un deseño de infrastrutura máis optimizado para se reutilizar e mellorar ó fin a experiencia dos usuarios á hora do seu manexo.

## Véxase tamén 
Lista de Programas de KDE
### Outros artigos 
* KDE
* OpenOffice.org
* Informática

### Ligazóns externas 
* Páxina oficial de KOffice
Týr

**Týr** é o Deus do ceo e da guerra e, así mesmo, rei de Asgard. Tamén se lle chama **Tyr**.

Perdeu unha man para poder atar o lobo Fenrir e conseguir así salvar os demais deuses. Tras iso, o deus do ceo pasou a ser Odín e o da guerra Tiw.

## Véxase tamén 
### Outros artigos 
* Lista de deuses xermánicos
Marte (homónimos)

**Marte** pode referirse á:
*Na mitoloxía romana, Marte é o deus da guerra.
*En astronomía, Marte é o 4º planeta do Sistema Solar.

*Club Deportivo Marte, club de fútbol mexicano.
*Atlético Marte, club de fútbol salvadoreño.
*Marte, Área de Goberno Local de Borno, Nixeria.

## Persoas
*Andy Marté (n. 1983), un xogador de béisbol dominicano.
*Dámaso Marté, un xogador de béisbol dominicano.
*Judy Marte, unha actriz dominicana.

## Véxase tamén
*Martes, o segundo día da semana.
Serialización

En informática, a **serialización** é un proceso polo que un obxecto calquera pode converterse nunha secuencia de octetos coa que máis tarde se poderá reconstruír ese obxecto mantendo o valor das súas variables. Isto permite gardar un obxecto nun ficheiro ou envialo pola rede.
Fenrir

**Fenrir**, tamén chamado **Fenris** é un lobo monstruoso da mitoloxía nórdica, irmán da serpe Jörmungandr e da deusa Hela. Fillo do deus Loki e a xigante Angur. Vivía cos Æsir e tan só Týr se atrevía a alimentalo. Os deuses, vendo como día a día medraba e se facía máis temíbel, tentaron encadealo con diversas cadeas (coma Loeding e Drómi) que a besta rompía sen dificultade.

Odín ordenou ós gnomos que fabricasen unha cadea irrompíbel. Estes forxaron a Gleipnir. Fenrir dixo que só se deixaría encadear con Gleipnir se, coma garantía, un dos deuses puña unha man entre as súas fauces. Só Týr tivo valor para facelo. Pero cando o lobo se viu atrapado e incapaz de rachar a Gleipnir arrancou dunha trabadela a man de Týr.

Entón os Æsir colleron o extremo da cadea e asegurárona a unha gran rocha do fondo da terra chamada Þviti e cravaron unha espada ata o mango atraveso da boca de Fenrir. Así permanecerá o lobo berrando e botando escuma pola boca (coa que se forma o río Vón) ata o Ragnarök, momento no que se soltará das súas ataduras e matará a Odín, sendo a continuación matado polo fillo deste, Víðarr.[miniatura|300px|Ilustración de Fenrir nun manuscrito [Islandia|islandés do século XVII.|centro]]
Comarca de Ferrol

miniatura|240px|Concellos da **comarca de Ferrol**:1. **Ares**2. **Cedeira**3. **Fene**4. **Ferrol**5. **Moeche**6. **Mugardos**7. **Narón**8. **Neda**9. **San Sadurniño**10. **As Somozas**11. **Valdoviño**

A **comarca de Ferrol** é unha comarca galega situada na provincia da Coruña e a súa capital é Ferrol. Abrangue once concellos: Ares, Cedeira, Fene, Ferrol, Moeche, Mugardos, Narón, Neda, San Sadurniño, As Somozas e Valdoviño. Limita ao norte e ao leste co océano Atlántico, ao leste coa comarca do Ortegal e ao sur coa comarca do Eume. Ten unha extensión de 623,45 km² e no ano 2000 tiña 151.822 habitantes. Xunto coas comarcas de Eume e Ortegal, integra a ambigua e non oficial Ferrolterra.

## Descrición
A comarca pódese dividir en tres subcomarcas claramente diferenciadas:
* Os concellos bañados pola ría de Ferrol: Fene, Ferrol e Narón. Son pequenos en extensión e algúns teñen gran densidade de poboación. Desde 1971 existe unha Mancomunidade de Concellos da comarca Ferrol, na que se integrou Valdoviño en 1977. 
* Unha segunda zona, a máis afastada, esténdese polos concellos de Neda, Ares, Mugardos, Valdoviño, San Sadurniño, Moeche e As Somozas.
*A terceira consiste en Cedeira.

En todos os casos as intensas relacións funcionais con Ferrol integran estas diferentes vinculacións locais nunha unidade comarcal de orde superior moi condicionada por relacións económicas, sociais, administrativas e sanitarias. Ferrol é o concello de maior importancia económica e o de maior poboación. A administración estatal, moi vinculada a intereses militares, a Xunta de Galicia e a xudicatura teñen a súa sede en Ferrol. A sanidade está artellada na organización do Sergas con sede no Complexo Hospitalario Arquitecto Marcide-Novoa Santos.

## Demografía 

## Concellos
Pertencen á **comarca de Ferrol** os seguintes 11 concellos:

* Ares 
* Cedeira 
* Fene 
* Ferrol 
* Moeche 
* Mugardos 
* Narón 
* Neda 
* San Sadurniño 
* As Somozas  
* Valdoviño

## Galería de imaxes
:*Vexa o artigo principal en Galería de imaxes da comarca de Ferrol*

Ficheiro:Concellos da Comarca de Ferrol.PNG|Concellos da comarca de Ferrol.
Ficheiro:Comarca de Ferrol.png|Área comarcal de Ferrol

## Notas
## Véxase tamén
### Bibliografía
* Romero Masiá, A. M. e Pose Mesura, X. M. 1986. *Catalogación arqueolóxica da Ría de Ferrol*. Sada, Museo Arqueolóxico Provincial - Concello de A Coruña (Monografía urxentes do Museu, 2).

### Outros artigos 
* Terra de Trasancos

### Ligazóns externas
* Sitio web oficial da comarca de Ferrol
Comarca de Baixa Limia

A **comarca de Baixa Limia** ou **A Limia Baixa** é unha comarca galega situada na provincia de Ourense. Pertencen a ela os concellos de Bande, Entrimo, Lobeira, Lobios e Muíños.

Limita ao oeste, ao sur e ao sueste con Portugal, ao norte coa comarca da Terra de Celanova e ao leste coa comarca da Limia.

O seu xentilicio é **baixolimego**.

## Demografía 

## Galería de imaxes 

Ficheiro:ComarcaBaixaLimiaOU.svg|Concellos da **comarca da Baixa Limia**1.**Bande**2.**Entrimo**3.**Lobeira**4.**Lobios**5.**Muíños**
Ficheiro:Comarca da Baixa Limia.png

## Notas 
## Véxase tamén 
* Parque Natural Baixa Limia-Serra do Xurés
* Quarquernos
* Aquis Querquennis
Comarca de Betanzos

A **comarca de Betanzos** é unha comarca galega situada na provincia da Coruña. Pertencen a ela os concellos de Aranga, Betanzos, Coirós, Curtis, Irixoa, Miño, Oza-Cesuras, Paderne, Vilarmaior e Vilasantar. Ten unha superficie de 676,63&nbsp;km² e no 2020 tiña 38.309 habitantes.

## As *Mariñas dos Condes* 
Historicamente, a comarca de Betanzos formaba as chamadas "Mariñas dos Condes; de aí o uso do xentilicio **mariñán** para referirse a esta comarca.

## Demografía 

## Galería de imaxes
:*Vexa o artigo principal en Galería de imaxes da comarca de Betanzos*

Ficheiro:Comarca de Betanzos.png|Situación en Galiza.

## Notas
Río Mero

O **Río Mero** é un curso fluvial situado na provincia da Coruña.

## Curso 
Nace nos Montes da Tieira (Cesuras) e tras percorrer 41&nbsp;km desemboca no interior da ría do Burgo. Atravesa os concellos de Oza-Cesuras, Abegondo, Bergondo, Cambre, Culleredo e Oleiros. Nel está o encoro de Cecebre e na súa confluencia co río Barcés forma a zona especial de conservación (ZEC) Encoro de Abegondo - Cecebre, que pertence na súa maior parte ao concello de Abegondo.

## Caudal 
A media do caudal do río Mero a altura de Cambre foi de 7,3 m3/s e con máximos de 34,8 m3/s entre o 1970 e o 1986. Para evitar inundacións, así coma facer uso de toda a capacidade do encoro de Cecebre, realizáronse as obras de canalización, rematadas no ano 2007, no seu tramo final entre o encoro de Cecebre ata a súa desembocadura na ría.

## Afluentes
miniatura|esquerda|Afluentes.
Pola marxe esquerda, ten o Barcés, o Brexa e mais o río Valiñas. Pola marxe dereita, o Río Gándara.
* Río Valiñas
* Río Brexa
* Río Barcés
* Río Gobia
* Rego de Roufrío
* Rego de Fontao 
* Rego Carboeira

## Aproveitamento
A auga do encoro de Cecebre fornece aos concellos da Coruña, potabilízase na ETAP da Telva xestionada por Emalcsa. O ciclo da auga remata na EDAR de Bens.

## Navegación
No pasado o río foi navegable ata o porto de Sigrás. Era habitual o movemento de barcadas con persoas e mercadoría, principalmente para fornecer a Casa da Especiería da Coruña. Actualmente esta posibilidade vese limitada polo encoro da Barcala. En 1990 o alcalde de Cambre, Antonio Varela, enviou un escrito á Confederación Hidrográfica do Norte solicitando a eliminación de devandita presa. Ten pantalán no Temple que permite o amarre de pequenas embarcacións.

## Notas
## Véxase tamén
### Outros artigos
*Ríos de Galicia
Comarca da Coruña

miniatura|Concellos da Comarca da Coruña1.**Abegondo**2.**Arteixo**3.**Bergondo**4.**Cambre**5.**Carral**6.**A Coruña**7.**Culleredo**8.**Oleiros**9.**Sada**
miniatura|Aneis metropolitanos da Coruña.
A **comarca da Coruña** é unha comarca galega situada na provincia da Coruña e a súa capital é A Coruña. Limita ao norte co océano Atlántico, ao sur coa comarca de Ordes, ao leste coa comarca de Betanzos e ao oeste coa comarca de Bergantiños.

Abarca unha superficie de 469,78&nbsp;km², e no 2020 tiña 406.873 habitantes distribuídos en nove concellos: Abegondo, Arteixo, Bergondo, Cambre, Carral, A Coruña, Culleredo, Oleiros e Sada.

## Territorio e superficie 
Unha característica común dos concellos costeiros do "Arco Ártabro" é a da súa reducida extensión, regra que sen problemas se pode empregar cos concellos que conforman a **comarca da Coruña**. De tódolos xeitos os seus 469,78&nbsp;km² de extensión repártense de maneira desigual entre os seus concellos, dende o máis pequeno, Sada, que abrangue unha superficie de 27,49&nbsp;km², ata o máis grande, o xa plenamente atlántico Arteixo, que ten unha superficie de 93,68&nbsp;km².

No ano 2020, o concello máis densamente poboado, o da Coruña, acumula 6.545,18 habitantes/km² nos seus 37,83&nbsp;km² de extensión, o que lle confire o título de concello con maior densidade de poboación de Galicia. Tamén a **comarca da Coruña** é a máis densamente poboada de toda Galicia cunha densidade de poboación de 866,09 persoas por quilómetro cadrado.

## Poboación 
A **comarca da Coruña** é a segunda comarca máis poboada de Galicia por detrás da comarca de Vigo. Os datos sobre a súa demografía mostrados nesta sección proveñen do Instituto Galego de Estatística. ====

#### Emigración 
* Total: 15.294 emigrantes (2019)
** Emigración externa: 5.061 emigrantes (2019)
*** Ao estranxeiro: 1.623 emigrantes (2019)
*** A outra Comunidade Autónoma: 3.438 emigrantes (2019)
** Emigración interna: 10.233 emigrantes (2019)
*** A outra provincia galega: 1.281 emigrantes (2019)
*** Á provincia da Coruña: 8.952 emigrantes (2019)
**** A outra comarca da provincia da Coruña: 2.171 emigrantes (2005)
**** A outro concello da **Comarca da Coruña**: 7.207 emigrantes (2005)

#### Inmigración 
* Total: 20.145 inmigrantes (2019)
** Inmigración externa: 9.288 inmigrantes (2019)
*** Do estranxeiro: 5.833 inmigrantes (2019)
*** Doutra Comunidade Autónoma: 3.455 inmigrantes (2019)
** Inmigración interna: 10.857 inmigrantes (2019)
*** Doutra provincia galega: 1.670 inmigrantes (2019)
*** Da provincia da Coruña: 9.187 inmigrantes (2019)
**** Doutra comarca da provincia da Coruña: 3.120 inmigrantes (2005)
**** Doutro concello da **Comarca da Coruña**: 7.207 inmigrantes (2005)

(*Fonte:* IGE - Instituto Galego de Estatística)

## Concellos 
## Notas 
## Véxase tamén 
* Galería de imaxes da comarca da Coruña
Comarca de Eume

A **comarca de Eume** é unha comarca galega situada na provincia da Coruña. Pertencen a esta comarca os concellos da Capela, As Pontes de García Rodríguez, Cabanas, Pontedeume e Monfero. Limita ao norte coas comarcas de Ferrol e Ortegal, ao sur coa de Betanzos e ao leste coa da Terra Chá pertencente á provincia de Lugo. A capital da comarca é Pontedeume

## Características 
Ten unha superficie total de 538,61&nbsp;km², o que supón o 1,95% da superficie total de Galiza. 
A comarca recibe o seu nome do río Eume, río que alberga nas súas marxes o parque natural das Fragas do Eume, no que se atopan o medieval mosteiro de San Xoán de Caaveiro e o mosteiro de Monfero.

### Demografía 
A poboación total da comarca era de 24.223 habitantes no 2020, aproximadamente o 0,9% do total da poboación galega, e a densidade de poboación é de 44,97 habitantes por km².

## Concellos da comarca do Eume 

| 
300px
|}

## Galería de imaxes
:*Vexa o artigo principal en Galería de imaxes da comarca do Eume*

Ficheiro:Comarca do Eume.png
Ficheiro:Concellos_eume.jpg|1.A Capela, 2.As Pontes de García Rodríguez, 3.Cabanas, 4.Pontedeume, 5.Monfero

## Notas 
## Véxase tamén
### Ligazóns externas
* Eumeturismo.org
Río Asma

O **río Asma** é un curso fluvial da provincia de Lugo. Nace na parroquia de Furco (Carballedo), transcorre polo concello de Chantada e desemboca na marxe dereita do río Miño. Ten unha lonxitude de 25&nbsp;km. O seu afluente principal é o Río Comezo
## Toponimia
O topónimo **Asma** é un hidrónimo de orixe prelatina, que podería derivar da forma * referida a un río grande. Á súa vez o río dálle nome á antiga xurisdición de Terra de Asma. Consérvase nas parroquias de San Fiz de Asma, San Salvador de Asma, San Xurxo de Asma e Santa Uxía de Asma (todas elas no concello de Chantada) e a de Santa Cristina de Asma (concello de Carballedo).

## Afluentes 
* Regatiño dos Mirtos
* Rego das Gándaras
* Río Mareco
* Rego de Bermún
* Rego de Portafría
* Río Comezo
* Rego das Ximeiras
* Río Pedroso
* Regueiro das Buratas
* Regueiro Darma
* Rego Lavandeira
* Rego Agrelas
* Regato da Touza
* Regato da Xesteira
* Rego de Tarrío

## Notas 
## Véxase tamén 
### Outros artigos 
* Ríos de Galicia
Mar da China

O **mar da China** é o mar que baña as costas da China. Forma parte do océano Pacífico e subdivídese en:

* Mar da China Oriental, parte delimitada pola China, o Xapón, Corea do Sur e Taiwán;
* Mar da China Meridional, parte que comprende a zona limitada pola costa oriental asiática, dende Singapur ó estreito de Taiwán, e as illas de Borneo e o arquipélago de Filipinas;
Comarcas de Galicia

miniatura|dereita|Mapa das comarcas de Galicia.
miniatura|dereita|Comarcas cos seus nomes.
miniatura|dereita|Mapa combinado das comarcas e concellos de Galicia.
miniatura|dereita|Mapa combinado coas supostas capitais ou cabeceiras.

En Galicia, segundo o decreto 65/1997 da Xunta, existen oficialmente 53 comarcas, das cales 18 pertencen á provincia da Coruña, 13 á de Lugo, 12 á de Ourense e 10 están na provincia de Pontevedra. As comarcas constitúen o ámbito  de actuación dos plans de desenvolvemento comarcal e carecen de funcións administrativas.

## Poboación, superficie e concellos 
A continuación detállase a poboación por comarcas en cada unha das catro provincias galegas:

### Provincia da Coruña
Das 18 comarcas da provincia da Coruña, no ano 2020 é a comarca da Coruña a que ten máis poboación, con 406.873 habitantes, mentres que en último lugar estaría a comarca da Barcala, con 10.203 habitantes.

### Provincia de Lugo
Dentro da provincia lucense, no ano 2020 a capital e a súa comarca ocupan o primeiro posto con 118.955 habitantes; pola contra, a comarca de Fonsagrada é a menos poboada, con 4.830 habitantes.

### Provincia de Ourense
No ano 2020, na provincia de Ourense, a propia comarca de Ourense reunía máis da metade da poboación provincial, con 144.440 habitantes. A comarca da Terra de Caldelas é pola contra a menos poboada de provincia e de Galicia, con 2.764 habitantes.

### Provincia de Pontevedra
A provincia de Pontevedra acolle no seu seo a bisbarra máis poboada da comunidade, a comarca de Vigo, con 426.834 habitantes no ano 2020. A comarca da Paradanta é a menos poboada da provincia, con 12.060 habitantes nese mesmo ano.

## Notas 
## Véxase tamén
### Outros artigos
*Galería de mapas de comarcas de Galicia

### Ligazóns externas
* DECRETO 65/1997, do 20 de febreiro, polo que se aproba definitivamente o mapa comarcal de Galicia (DOG nº 63, de 3.04.1997)
Comarca da Fonsagrada

A **comarca da Fonsagrada**, ou **terra de Burón**, é unha comarca galega situada na provincia de Lugo cuxa capital é A Fonsagrada. A esta comarca pertencen os concellos de Baleira, A Fonsagrada e Negueira de Muñiz. No ano 2020 tiña 4.830 habitantes (IGE) e unha superficie é de 679,51 quilómetros cadrados. O concello da Fonsagrada é o de maior poboación da comarca.

## Demografía 

## Galería de imaxes 

Ficheiro:Comarca da Fonsagrada.png
Ficheiro:Concellos da Comarca da Fonsagrada.PNG
Ficheiro:Situacion Baleira.PNG|Concello de Baleira galería
Ficheiro:Situacion A Fonsagrada.PNG|Concello da Fonsagrada galería
Ficheiro:Situacion Negueira de Muñiz.PNG|Concello de Negueira de Muñiz galería

## Notas 
### Ligazóns externas 
* A Fonsagrada. Terras de Burón. - Desde Galicia para el mundo (castelán). Youtube (25/10/2013)
Comarca da Barcala

A **comarca da Barcala** é unha comarca galega situada na provincia da Coruña. Pertencen a ela os concellos da Baña e Negreira.

O nome desta comarca provén do río Barcala, que traza aproximadamente o límite entre os dous concellos que a conforman. No seu curso baixo ten como afluente o río Albariña, zona na que o val de Barcala se abre a unha depresión máis ampla, na que se levanta a vila de Negreira, moi preto da súa desembocadura no Tambre.

## Demografía 

## Galería de imaxes 
:*Vexa o artigo principal en Galería de imaxes da comarca da Barcala*

Ficheiro:Concellos da Comarca da Barcala.PNG|Concellos da **comarca da Barcala**: 1.**A Baña** 2.**Negreira**
Ficheiro:Comarca da Barcala.png|undefined

## Notas 
## Véxase tamén
### Ligazóns externas 
* Páxina web do concello de Negreira
* Páxina web do concello da Baña
Comarca de Tabeirós - Terra de Montes

A **comarca de Tabeirós - Terra de Montes** é unha comarca galega situada na provincia de Pontevedra. Pertencen a esta comarca os concellos da Estrada e Forcarei. A comarca está formada por dúas bisbarras diferenciadas: por unha banda, Tabeirós (integrada polo concello da Estrada); e pola outra, unha gran parte da comarca histórica de Terra de Montes.

## Xeografía
### Situación
Esta comarca de 450,39&nbsp;km² sitúase entre as Terras do Deza e as da costa e nela distínguense dúas unidades xeográficas distintas: a Terra de Tabeirós ao norte, que forma parte do val do Ulla, e a zona montañosa da Terra de Montes ao sur.

### Demografía
En 2020 a poboación era de 23.659 habitantes o que é indicativo do carácter de núcleo reitor comarcal desta vila. As cidades máis importantes preto da comarca son Compostela e Pontevedra.

A comarca de Tabeirós - Terra de Montes está a ser unha zona onde a sangría demográfica é constante: entre 1981 e 2016 a comarca perdeu de 13.474 habitantes (un terzo da poboación).

Os lugares máis poboados da comarca no 2020 eran os seguintes:

## Historia
A Terra de Montes conformouse desde a división parroquial que realizaran os reis suevos Teodomiro e Miro na segunda metade do século VI. A comarca consolidouse coa súa incorporación á sede episcopal de Iria Flavia. En 1115 o arcebispo Xelmírez, por doazón de Dona Orraca, construíu a torre-fortaleza do Castro de Montes, desde a que os xuíces-meiriños gobernaban a comarca. En 1135 construíuse o mosteiro de Aciveiro, arredor do cal se creou unha importante actividade comercial e artesanal a partir do século XII.

## Concellos
## Política e goberno
### Escanos tras as eleccións de 2023 
### Alcaldías tras as eleccións de 2023 
### Escanos tras as eleccións de 2019 
Tras as eleccións municipais do ano 2019, o PP gobernou o concello da Estrada mentres que o PSdeG-PSOE o de Forcarei.

### Alcaldías tras as eleccións de 2019 
[miniatura|135x135px|Partidos na alcaldía dos concellos que formaban a Comarca de Tabeirós - Terra de Montes tras as [Eleccións municipais de 2015 en Galicia|eleccións municipais do ano 2015.]]
## Galería de imaxes
:*Vexa o artigo principal en *Galería de imaxes da comarca de Tabeirós - Terra de Montes''

Ficheiro:Comarca de Tabeirós - Terra de Montes.png|Localización da comarca en Galicia.
Ficheiro:Tabeiros County in Pontevedra Province-gl.svg|Municipios e localización da comarca na provincia de Pontevedra.

## Notas
## Véxase tamén
### Ligazóns externas
*Asociación Amigos da Terra de Montes
Comarca de Barbanza

A **comarca do Barbanza**, **comarca da Barbanza**, **comarca de Barbanza** ou simplemente **A Barbanza**, **O Barbanza** ou **Barbanza**, é unha das comarcas oficiais de Galicia. Localízase no suroeste da provincia da Coruña. Pertencen a ela os concellos de Boiro, A Pobra do Caramiñal, Rianxo e Ribeira. Ten unha superficie de 246,71&nbsp;km² e no ano 2020 tiña 66.063 habitantes.

## Demografía 

## Galería de imaxes 

Ficheiro:Concellos da Comarca do Barbanza.PNG|Concellos da comarca de Barbanza 1: Boiro 2: A Pobra do Caramiñal 3: Rianxo 4: Ribeira
Ficheiro:Comarca do Barbanza.png
Ficheiro:Barbanza GDFL 050917 010.jpg|Vía Rápida do Barbanza.
Ficheiro:Barbanza GDFL 050917 014.jpg|Ría de Arousa. 

miniatura|centro|600px|Panorámica dende A Curota

## Notas 
## Véxase tamén 
### Bibliografía 
* 

### Outros artigos 
* Península do Barbanza
* Serra do Barbanza

### Ligazóns externas 
* "DECRETO 65/1997, do 20 de febreiro, polo que se aproba definitivamente o mapa comarcal de Galicia" (*DOG* nº 63, de 3.04.1997)
Comarca do Carballiño

A **comarca do Carballiño** é unha comarca galega situada na provincia de Ourense. Toma o nome da súa vila principal. Pertencen a ela os concellos de San Amaro, Beariz, Boborás, O Carballiño, San Cristovo de Cea, O Irixo, Maside, Piñor e Punxín.

## Poboación
No ano 2020 tiña 26.443 habitantes, deles 13.896 eran mulleres e 12.547 homes.

## Galería de imaxes
:Vexa o artigo principal en Galería de imaxes da comarca do Carballiño''

Ficheiro:Comarca do Carballiño.png|
Ficheiro:ComarcaCarballiñoOU.svg|Concellos da comarca do Carballiño.

## Notas
Comarca do Sar

A **comarca do Sar** é unha comarca galega situada na provincia da Coruña cuxa capital é Padrón. A esta comarca pertencen os concellos de Dodro, Padrón e Rois.

## Demografía 

## Galería de imaxes
:*Vexa o artigo principal na Galería de imaxes da comarca do Sar*

Ficheiro:Comarca do Sar.png

## Notas
Comarca de Ourense

A **comarca de Ourense** é unha comarca galega situada na provincia de Ourense e a súa capital é Ourense. Pertencen a esta comarca os concellos de Amoeiro, Barbadás, Coles, Esgos, Nogueira de Ramuín, Ourense, O Pereiro de Aguiar, A Peroxa, San Cibrao das Viñas, Taboadela, Toén e Vilamarín.

Limita ao norte coa comarca de Chantada (Lugo), ao nordeste coa comarca de Terra de Lemos (Lugo) e comarca da Terra de Caldelas, ao leste e sueste coa de Allariz-Maceda, ao sur coa de Celanova e ao oeste coas do Ribeiro e Carballiño.

## Demografía 

## Galería de imaxes
:*Vexa o artigo principal en Galería de imaxes da comarca de Ourense*

Ficheiro:Comarca de Ourense.png|
Ficheiro:ComarcaOurenseOU.svg|Concellos da comarca de Ourense.

## Notas
24 de outubro

O **24 de outubro** é o 297º día do ano do calendario gregoriano (298º nos anos bisestos). Quedan 68 días para finalizar o ano.

## Acontecementos
miniatura|200px|ONU
*1147 - Lisboa é tomada aos mouros.
*1648 - O Tratado de Westfalia (asinado en Münster) pon fin á guerra dos Trinta Anos.
*1848 - Fundación da cidade de Manaus, no Brasil.
*1851 - William Lassell descobre as lúas do planeta Urano, Ariel e Umbriel.
*1857 - No Reino Unido fúndase o Sheffield F. C., o club de fútbol máis antigo do mundo.
*1906 - Santiago Ramón y Cajal recibe o Premio Nobel de Medicina.
*1929 - Xoves negro da Bolsa dos Estados Unidos (NYSE).
*1945 - Creación da ONU (Organización das Nacións Unidas).
*1964 - Independencia de *Rodesia do Norte* (actual Zambia).
*2009 - Comeza en Santiago de Compostela a XI Asemblea Nacional de Galiza Nova, durará dous días.

## Nacementos
miniatura|Barreiros.
* 51 - Domiciano, emperador romano (m. 96).
* 1632 - Antoni van Leeuwenhoek, microbiólogo neerlandés (m. 1723).
* 1868 - Alexandra David-Néel, exploradora e escritora francesa (m. 1969).
* 1897 - Francisco Vázquez Saco, eclesiástico e escritor (m. 1962).
* 1919 - Eduardo Barreiros, enxeñeiro e empresario galego (m. 1992).
* 1921 - Faustino Rey Romero, sacerdote e escritor galego (m. 1971).
* 1926 - Rafael Azcona, guionista español.
* 1927 - Gilbert Bécaud, cantante francés.
* 1928 - Jürgen Untermann, indoeuropeísta, filólogo e epigrafista alemán.
* 1939 - Ismael González Díaz, cineasta e escritor galego (m. 2015).
* 1953 - Juan Miguel Diz Guedes, político galego.
* 1954 - Fernando Vázquez, adestrador de fútbol galego, técnico da Selección galega.

## Mortes
miniatura|100px|Chavannes
*1537 - Xoana Seymour, terceira esposa de Henrique VIII de Inglaterra.
*1601 - Tycho Brahe, astrónomo dinamarqués.
*1842 - Bernardo O'Higgins, líder da independencia de Chile (n.1778).
*1898 - Pierre Puvis de Chavannes, pintor francés (n. 1824).
*1975 - Cipriano Mera, dirixente anarcosindicalista español (n. 1897).
*1977 - José María de Cossío, escritor e polígrafo español.
*1978 - Francisco Luís Bernárdez, escritor e diplomático arxentino (n. 1900).
*1991 - Gene Roddenberry, director e produtor estadounidense, a quen se debe Star Trek.
*1994 - Raúl Juliá, actor portorriqueño.
*2001 - Eugenio Granell, pintor e escritor galego (n. 1912).
*2015 - Maureen O'Hara, actriz estadounidense (n. 1920).
*2018 - Carmen Alborch, política valenciana (n. 1946).

## Festas e celebracións
* Día das Nacións Unidas 
* Día das Bibliotecas
* Día Mundial da Información sobre o Desenvolvemento
* Día Mundial da Polio https://web.archive.org/web/20131023061520/http://www.feapet.org/index.php?option=com_content&view=article&id=40:dia-mundial-de-la-polio-2013&catid=1:feapet
* Día Internacional contra o Cambio climático 

A partir deste día, desde 1978, celébrase a Semana do Desarme.

## Outros
*Santoral: Santo Antonio María Claret, bispo. San Florentino. Santa Valentina.

## Notas 
Os 366 días do ano
Comarca do Ribeiro

A **comarca do Ribeiro** é unha comarca galega situada na provincia de Ourense no curso medio do río Miño, que a percorre de nordeste a suroeste. A súa capital é Ribadavia, e a ela pertencen os concellos da Arnoia, Avión, Beade, Carballeda de Avia, Castrelo de Miño, Cenlle, Cortegada, Leiro, Melón e Ribadavia. Dálle nome ao viño do Ribeiro.

Ocupa unha superficie de 406,92&nbsp;km², nos que viven 15.571 habitantes (2020). Por ela transcorren tamén os ríos Arnoia e Avia. O Miño está represado nos encoros de Castrelo de Miño e da Frieira. Existen varios balnearios que aproveitan as augas. Desde a Serra do Suído e Faro de Avión, ao oeste, onde se chega ao 1.000 m de altitude, o relevo descende até só 97 m en Ribadavia e Arnoia.

## Demografía 

## Clima 
O clima é de transición oceánico-mediterráneo, propicio para o cultivo do viñedo.

## O Ribeiro na cultura popular galega 
; Refraneiro
* *Dálle ó porco do caldeiro, e non do Ribeiro* .
* *Mentras auga teña o Miño, no Ribeiro non falta viño* .
* *O viño do Ribeiro fai andar ó mozo lixeiro* .
* *O viño do Ribeiro fai fortes ós mozos e remoza ós vellos* .
* *O viño do Ribeiro fai ó vello chuscarrandeiro* .
* *O viño do Ribeiro non ten compañeiro* .
* *O viño do Ribeiro ten sona de paroleiro* .
* *Viño tinto do Ribeiro, falangueiro e trouleiro* .
* *Pra bos viños, Ribadavia, e todo o Ribeiro de Avia* .
* *Viño tinto do Ribeiro, falangueiro e trouleiro* .

; Cantigueiro
* *O Ribeiro é moi alegre/ polo tempo da vendima,/ que o veñen facer alegre/ as nenas de aló d’arriba.*

## Galería de imaxes 

Ficheiro:Comarca do Ribeiro.png|
Ficheiro:ComarcaRibeiroOU.svg|Concellos da comarca do Ribeiro.

## Notas 
## Véxase tamén 
### Bibliografía 
* RODRÍGUEZ GONZÁLEZ, Eladio: *Diccionario enciclopédico gallego-castellano*, Galaxia, Vigo 1958-1961.
* VALLADARES NÚÑEZ, Marcial: *Diccionario gallego-castellano*, Santiago, Imp. Seminario Conciliar 1884.
Comarca de Pontevedra

A **comarca de Pontevedra** é unha comarca galega situada na provincia de Pontevedra e a súa capital é Pontevedra. Pertencen a esta comarca os concellos de Barro, Campo Lameiro, Cerdedo-Cotobade, A Lama, Poio, Ponte Caldelas, Pontevedra e Vilaboa. No 2020 tiña 125.280 habitantes.

## Demografía 

## Galería de imaxes
:*Vexa o artigo principal en Galería de imaxes da comarca de Pontevedra*

Ficheiro:Comarca de Pontevedra.png|Localización da comarca.
Ficheiro:Pontevedra County in Pontevedra Province-gl.svg|Municipios e localización da comarca na provincia.

## Notas
Comarca do Condado

A **comarca do Condado** é unha comarca galega situada na provincia de Pontevedra e a súa capital é Ponteareas. Pertencen a ela os concellos de Mondariz, Mondariz-Balneario, As Neves, Ponteareas e Salvaterra de Miño. 

## Demografía 

## Toponimia
O topónimo O Condado vén do celta galaico: **Comdato* hh1t-o 'confluencia, reunión de augas'.

## Política e goberno
miniatura|140px|right|Partido máis votado en cada concello tras as eleccións municipais do ano 2019.
Tras as eleccións municipais do ano 2019, o BNG gobernou os concellos de Mondariz, As Neves e Ponteareas, mentres que o PP os de Mondariz-Balneario e Salvaterra de Miño.

## Galería de imaxes
:*Vexa o artigo principal en Galería de imaxes da comarca do Condado*

Ficheiro:Comarca do Condado.png|
Ficheiro:Concellos da Comarca do Condado.PNG|Concellos da comarca do Condado.
Ficheiro:Condado County in Pontevedra Province-gl.svg|Concellos e localización na provincia de Pontevedra.

## Notas
Comarca dos Ancares

**Os Ancares** é unha comarca situada ó leste da provincia de Lugo cuxa capital é Becerreá, que á súa vez é o concello máis poboado. Toma o nome da serra que está situada na parte máis oriental de Galiza, nos límites con Asturias e Castela e León. Pertencen a ela os concellos de Becerreá, As Nogais, Baralla, Cervantes, Navia de Suarna e Pedrafita do Cebreiro.

## Localización e características
É unha zona montañosa que forma parte das serras orientais, que tamén inclúen a comarca da Fonsagrada (ao norte) e O Courel (ao sur). Os Ancares tiña 9&nbsp;662 habitantes no 2020, e 1&nbsp;049,96&nbsp;km2, polo que posúe unha baixa densidade de poboación de 9,20&nbsp;hab/km2. Os concellos que conforman Os Ancares galegos son Becerreá, As Nogais, Baralla, Cervantes, Navia de Suarna e Pedrafita do Cebreiro.

Nos Ancares hai importantes masas forestais de carballo e bidueiro, acompañados de abeleiras, cancereixos, acivros, pradairos e teixos. Tamén hai mato abondo, como é o caso das uceiras e piornais predominantes. Na comarca aínda se pode ver ocasionalmente o oso pardo, en vías de extinción, e podería quedar algún exemplar illado da pita do monte.

Os concellos de Becerreá, Cervantes e Navia de Suarna confroman dende o ano 2006 a Reserva da Biosfera dos Ancares Lucenses e Montes de Cervantes, Navia e Becerreá.

## Poboación 

## Galería de imaxes 

Ficheiro:Comarca Ancares.png|
Ficheiro:O Cebreiro, Pedrafita do Cebreiro, comarca dos Ancares.jpg|O Cebreiro, Pedrafita do Cebreiro.
File:Panoramica Baralla dende Arroxo.jpg|Panorámica da vila de Baralla

## Notas 
## Véxase tamén 
### Outros artigos 
* Serra dos Ancares
Comarca de Quiroga

A **comarca de Quiroga** é unha comarca galega situada no sueste da provincia de Lugo, na fronteira coa comunidade de Castela e León. A súa capital é Quiroga e pertencen a ela os concellos de Folgoso do Courel, Quiroga e Ribas de Sil.

Nesta comarca atópase a Serra do Courel e limita polo sur co río Sil. Gran parte da comarca inclúese na Reserva da Biósfera da Ribeira Sacra e no LIC Ancares-Courel. É unha das zonas máis importantes de Galicia no referente ao patrimonio natural.

## Evolución da poboación 
Evolución da poboación da comarca nos últimos lustros:

## Galería de imaxes 

Ficheiro:Comarca de Quiroga.png

## Notas
Comarca de Sarria

A **comarca de Sarria** é unha comarca galega situada na metade sur da provincia de Lugo. Limita polo noroeste coa comarca de Lugo, polo nordeste coa dos Ancares, polo sueste coa de Quiroga, polo oeste coa de Chantada e polo sur con Terra de Lemos.

A capital da comarca, así como o núcleo máis poboado, é Sarria.

## Demografía 

## Galería de imaxes
:*Vexa o artigo principal en Galería de imaxes da comarca de Sarria*

Ficheiro:Comarca Sarria.png
Ficheiro:ConcelloTriacastela6.JPG

## Notas
Chiang Kai-shek

**Chiang Kai-shek**, nado en Fenghua o 31 de outubro de 1887 e finado en Taipei o 5 de abril de 1975, foi un militar e político chinés, líder do Kuomintang, xeneral en xefe das forzas chinesas vencido por Mao Zedong na revolución. Na República Popular da China é coñecido como 蔣介石 (pinyin: Jiǎng Jièshí) e en Taiwán como 蔣中正 (pinyin: Jiǎng Zhōngzhèng),

## Traxectoria 
Sucedeu a Sun Yat-sen como líder do Partido Nacionalista Chinés Kuomintang, e foi o líder máximo, baixo diversos cargos, da República da China establecida en Nanjing en 1927. Tras a derrota dos nacionalistas fronte aos comunistas en 1949, refuxiouse co seu goberno na illa de Taiwán.

Chiang Kai-shek gobernou Taiwán de forma autoritaria desde 1949 até a súa morte en 1975, cando foi sucedido polo seu fillo Chiang Ching-kuo. Durante a súa etapa en Taiwán nunca se resignou a que o exilio fora definitivo. Mantivo a esperanza de que o comunismo acabaría caendo, e que a República da China, baixo o seu liderado, reconquistaría a China continental.

Chiang utilizou varios nomes ao longo da súa vida. Durante a súa etapa en Cantón á fronte da Academia Militar de Whampoa, utilizaba o nome que a transcrición pinyin é Jiǎng Jièshí (chinés tradicional: 蔣介石, chinés simplificado: 蒋介石, Wade-Giles: Chiang Chieh-shih). A forma habitual en Occidente "Chiang Kai-shek" corresponde á transcrición que se fixo naquela época deste nome segundo a pronunciación do dialecto cantonés falado en Cantón. Chiang Kai-shek e Sun Yat-sen son as únicas personalidades históricas chinesas cuns nomes que se transcriben habitualmente en Occidente en forma cantonesa, e non en mandarín.

## Véxase tamén
Comarca da Mariña Central

A **comarca da Mariña Central**, ou **val do Masma**,  é unha comarca galega situada na provincia de Lugo e con Mondoñedo como localidade máis coñecida, o terceiro concello en poboación da comarca, tras Foz e Burela. A ela pertencen os concellos de Alfoz, Burela, Foz, Lourenzá, Mondoñedo e O Valadouro. Esta comarca é unha división oficial da Mariña de Lugo.

## Demografía 

## Galería de imaxes 

Ficheiro:Comarca da Mariña Central.png
Ficheiro:Concellos da Comarca da Mariña Central.PNG

## Notas
Comarca da Mariña Occidental

A **comarca da Mariña Occidental**, ou **terra de Viveiro**,  é unha comarca galega situada na provincia de Lugo cuxa capital é Viveiro. A ela pertencen os concellos de Cervo, Ourol, O Vicedo, Viveiro e Xove. Esta comarca é unha división oficial da Mariña de Lugo.

## Demografía 
No ano 2020 segundo o IGE tiña 25.537 habitantes.
Dentro dos movementos naturais da poboación pódese destacar que no ano 2020 houbo 114 nacementos en contra de 362 óbitos, cun saldo vexetativo negativo de -248 persoas.

## Galería de imaxes 

Ficheiro:Concellos da Comarca da Mariña Occidental.PNG|Concellos da Comarca da Mariña Occidental
Ficheiro:Comarca da Mariña Occidental.png

## Notas
Comarca da Mariña Oriental

A **comarca da Mariña Oriental**, ou **val do Eo**, é unha comarca galega situada na provincia de Lugo que conta como localidade máis poboada a de Ribadeo. A ela pertencen os concellos de Barreiros, A Pontenova, Ribadeo e Trabada. Esta comarca é unha división oficial da Mariña de Lugo.

## Demografía 

## Galería de imaxes 

Ficheiro:Concellos da Comarca da Mariña Oriental.PNG
Ficheiro:Comarca Mariña Oriental.png

## Notas
Comarca da Paradanta

A **comarca da Paradanta** é unha comarca galega situada na provincia de Pontevedra. A ela pertencen os concellos de Arbo, A Cañiza (a súa capital), Covelo e Crecente. Limita ao norte coas comarcas de Vigo e do Ribeiro, ao leste con esta última e coa de Terra de Celanova, ao sur con Portugal e ao oeste coa do Condado. Ocupa unha extensión de 339,85 quilómetros cadrados e contaba cunha poboación de 12.060 habitantes no ano 2020.

## Demografía 
* Idade media (2020): 54,37 anos, Covelo e Crecente, mentres que o PSdeG-PSOE o da Cañiza.

## Galería de imaxes 

Ficheiro:Comarca da Paradanta.png
Ficheiro:Paradanta County in Pontevedra Province-gl.svg|Concellos e localización na provincia.

## Notas
## Véxase tamén 
### Ligazóns externas 
* Ficha comarcal da Comarca da Paradanta na web do Instituto Galego de Estatística
Comarca da Ulloa

A **comarca da Ulloa** é unha comarca galega situada na provincia de Lugo cuxa capital é Monterroso. A esta comarca pertencen os concellos de Antas de Ulla, Monterroso e Palas de Rei. No ano 2020 tiña 8.879 habitantes, 4.430 homes e 4.449 mulleres. O seu nome procede do río Ulla, que nace na comarca.

## Demografía 

## Galería de imaxes 
:*Vexa o artigo principal en Galería de imaxes da comarca da Ulloa*

Ficheiro:Comarca da Ulloa.png
Ficheiro:Concellos da Comarca da Ulloa.PNG

## Notas
## Véxase tamén 
### Outros artigos 
* Queixo de Arzúa-Ulloa
* Feira de Santos de Monterroso
*Instituto de Estudos Ulloáns